ഇനി ഡ്രൈവറില്ലാ കാലം മനുഷ്യര് നിയന്ത്രിക്കുന്നതിനേക്കാള് സുരക്ഷിതമായി ഓടോണമസ് വാഹനങ്ങള് ഓടുന്ന സാഹചര്യം വിദൂരമല്ലെന്ന് പഠന റിപോര്ട് ന്യൂഡെല്ഹി: 11.09.2021 മനുഷ്യര് നിയന്ത്രിക്കുന്നതിനേക്കാള് സുരക്ഷിതമായി ഓടോണമസ് വാഹനങ്ങള് ഓടുന്ന സാഹചര്യം വിദൂരമല്ലെന്ന് പഠന റിപോര്ട്. ഗവേഷക സ്ഥാപനമായ ഐഡിടെക്എക്സ് അടുത്തിടെ പുറത്തുവിട്ട റിപോര്ടിലാണ് ഇക്കാര്യം വ്യക്തമാക്കുന്നത്.2024 ഓടെ മനുഷ്യര് നിയന്ത്രിക്കുന്നതിനെക്കാള് സുരക്ഷിതമായി ഓടോണമസ് വാഹനങ്ങള് ഓടുന്ന സാഹചര്യം ഒരുങ്ങുമെന്നാണ് ഓടോണമസ് കാര്സ്, റോബോടാക്സിസ് ആന്ഡ് സെല്സേഴ്സ് 20222042 എന്ന റിപോര്ട് വ്യക്തമാക്കുന്നത്. മൊബൈല് ഫോണ്, വാഹനത്തിലെ മറ്റ് യാത്രക്കാര് തുടങ്ങി പല ഘടകങ്ങളും ഓടോണമസ് വാഹനങ്ങളുടെ സുരക്ഷയ്ക്ക് തടസമാകില്ലെന്നും 5 ജി കണക്ടിവിറ്റി സംവിധാനങ്ങളുടെ സഹായത്തോടെയായിരിക്കും ഇത്തരത്തിലുള്ള കാറുകള് പ്രവര്ത്തിക്കുകയെന്നുമാണ് പഠനം പറയുന്നത്. 2040ഓടെ ആഗോളതലത്തില് തന്നെ ഡ്രൈവറില്ലാതെ പ്രവര്ത്തിക്കുന്ന വാഹനങ്ങള് സജീവമാകും. 2050 ആകുന്നതോടെ വാഹനങ്ങളില് ഡ്രൈവര്മാര് ഇല്ലാത്ത സ്ഥിതിവിശേഷമുണ്ടാകുമെന്നും ഐഡിടെക്എക്സ് പുറത്തുവിട്ട റിപോര്ടില് സൂചിപ്പിക്കുന്നു.2046 ആകുമ്ബോഴേക്കും യു എസില് പ്രതിവര്ഷം മൂന്ന് ട്രില്യണ് മൈലുകള് യാത്ര ചെയ്യുന്ന തലത്തിലേക്ക് ഓടോണമസ് കാറുകള് വികസിക്കുമെന്നും പഠനം പറയുന്നു.